عبد العزیز میمن

پروفیسر علامہ عبد العزیز میمن (پیدائش: 23 اکتوبر، 1888ء - وفات: 27 اکتوبر، 1978ء) پاکستان سے تعلق رکھنے والے عربی زبان و ادب کے نامور عالم، استاد اور 30 سے زیادہ کتابوں کے مصنف، علی گڑھ مسلم یونیورسٹی، جامعہ پنجاب اور کراچی یونیورسٹی کے شعبۂ عربی کے صدر تھے۔

حالات زندگی 
علامہ عبد العزیز میمن 23 اکتوبر، 1888ء کو پڑدھری، راجکوٹ، برطانوی ہندوستان میں پیدا ہوئے۔راجکوٹ اور جوناگڑھ سے ابتدائی تعلیم حاصل کرنے کے بعد دہلی پہنچے جہاں دیگر علما کے علاوہ ڈپٹی نذیر احمد سے اکتسابِ علم کا موقع ملا۔ 1913ء میں جامعہ پنجاب سے مولوی فاضل کا امتحان دیا اور پوری یونیورسٹی میں اول آئے۔ ایڈورڈ کالج پشاور، اورینٹل کالج لاہور اور علی گڑھ مسلم یونیورسٹی کے شعبہ عربی سے بطور استاد وابستہ رہے۔ قیام پاکستان کے بعد کراچی میں شعبہ تحقیقات اسلامی اور کراچی یونیورسٹی میں شعبۂ عربی قائم کیا پھر 1964ء سے 1966ء تک جامعہ پنجاب میں صدر شعبہ عربی کے فرائض انجام دیے۔

علامہ عبد العزیز میمن کے فن و شخصیت پر کتب 
 علامہ عبد العزیز میمن : سوانح اور علمی خدمات، محمد راشد شیخ، طبع اول ادارۂ احیاے علم و دعوت، 2009ء اور طبع دوم قرطاس پبلشرز کراچی، 2011ء

علامہ عبد العزیز میمن کے فن و شخصیت پر تحقیقی مقالات 
 الشیخ عبد العزیز میمن بحیثیت عربی مصنف و محقق (پی ایچ ڈی مقالہ)، افتخار احمد خان، پنجاب یونیورسٹی لاہور، 2005ء

اعزازات 
حکومت پاکستان نے ان کی خدمات کے اعتراف کے طور پر انہیں14 اگست، 1965ء کو صدارتی تمغا برائے حسن کارکردگی عطا کیا۔

وفات 
علامہ عبد العزیز میمن 27 اکتوبر، 1978ء کراچی، پاکستان میں وفات پاگئے۔ وہ  پی ای سی ایچ ایس سوسائٹی کے قبرستان میں سپردِ خاک ہیں۔

حوالہ جات 

1888ء کی پیدائشیں
1978ء کی وفیات
پاکستانی ماہرین تعلیم
پاکستانی مسلم شخصیات
جامعہ پنجاب کی شخصیات
جامعہ کراچی کی شخصیات

کراچی کے مصنفین
تمغائے حسن کارکردگی وصول کنندگان